《莞尔堂和柳枢密韵》
宋代·向滈

平生麋鹿性，从仕菲所娱。
要非所腰具，悠然慕潜夫。
赋归恨不蚤，空悲岁云徂。
世情固险薄，官路徒惊呼。
君看得失际，岂问戚与疏。
论心未必尔，反眼何所无。
嗟我与世忤，正坐所见殊。
强颜恋五斗，我岂不足与。
湖南有良田，亦有宅一区。
会当指衣去，俯仰聊自如。
谁能揖上官，迫促畏简书。
遂令湖海上，坐觉豪气除。
君言浪见许，众口方骂予。
不学望尘辈，甘心履危途。
所得俱可耻，山岩等豪铢。
古人惟事道，吾行端不迂。

作者简介：向滈字丰之，号乐斋，开封（今属河南）人。宋代词人。自小便会作诗，才气高而生活穷困，他妻子的父亲曾因为他贫穷将他的妻子嫁于别人，他的妻子却毅然回来，同向滈白头偕老。代表作有《如梦令》、《卜算子》、《西江月》等，收录于《乐斋词》。